Superficie

dereita|miniatura| Pinga de auga deitada sobre un damasco. A tensión superficial é o suficientemente alta como para evitar que pase debaixo do téxtil.
dereita|miniatura| O Sol, como todas as estrelas, parece ter unha superficie distinta desde a distancia, mais ao achegarse máis preto non ten unha superficie fixa.

Unha superficie, como se usa o termo máis xeralmente, é a capa máis externa ou superior dun obxecto ou espazo físico. É a parte ou rexión do obxecto que pode ser percibida por primeira vez por un observador usando os sentidos da vista e do tacto, e é a parte coa que outros materiais interactúan por primeira vez. A superficie dun obxecto é algo máis que "un mero sólido xeométrico", pero está "chea, espallada por ou impregnada de calidades perceptíbeis como a cor e a calor".

O concepto de superficie foi abstraído e formalizado en matemáticas, concretamente en xeometría e  topoloxía. Dependendo das propiedades sobre as que se faga énfase, hai varias formalizacións non equivalentes, todas chamadas superficie, ás veces con algún cualificativo, como superficie alxébrica, superficie suave ou superficie fractal.

O concepto de superficie e a súa abstracción matemática son moi utilizados en física, enxeñaría, gráficos por ordenador e moitas outras disciplinas, principalmente na representación das superficies de obxectos físicos. 

Por exemplo, ao analizar as propiedades aerodinámicas dun avión, a consideración central é o fluxo de ar ao longo da súa superficie.

 En matemáticas 

 En topoloxía 

 Nas ciencias físicas 
O concepto de superficie nas ciencias físicas abrangue as estruturas e dinámicas das superficies e que ocorren nas mesmas. O campo subxace en moitas disciplinas prácticas, como a física de semicondutores e a nanotecnoloxía aplicada, mais tamén é de interese fundamental.

Moitas superficies consideradas na física e na química  son interfaces. Por exemplo, unha superficie pode ser o límite idealizado entre dous fluídos, líquido e gas (a tona do mar no ar) ou o límite idealizado dun sólido (a superficie dunha bóla). En dinámica de fluídos, a forma dunha superficie libre pode ser definida pola tensión superficial. No entanto, son superficies só a escala macroscópica. A escala microscópica, poden ter algún grosor. A escala atómica, non se ven en absoluto como unha superficie, por mor dos buracos formados por espazos entre átomos ou moléculas.

 En informática gráfica 
En gráficos por ordenador, unha superficie é unha representación matemática dun obxecto ou forma 3D. As superficies utilízanse para modelar e renderizar a capa exterior dun obxecto, dándolle forma, textura e cor nun espazo virtual. Unha superficie é esencialmente unha colección de puntos no espazo 3D que se definen e visualizan matematicamente para formar a forma dun obxecto. As superficies son fundamentais para crear modelos 3D realistas, xa que definen a "pele" ou "límite exterior" dun obxecto.

 Notas 


 Véxase tamén 


 Outros artigos 
 Esfera
 Suavidade

Categoría:Figuras xeométricas
Categoría:Wikipedia:Artigos con extractos